EUROPA-KOMMISSIONEN Strasbourg, den 4.10.2022 JOIN(2022) 53 final FÆLLES MEDDELELSE TIL EUROPA-PARLAMENTET OG RÅDET Handlingsplan for unge inden for rammerne af EU's optræden udadtil 2022-2027



























Fremme af unges meningsfulde deltagelse og styrkelse af deres indflydelse og status i EU's optræden udadtil med henblik på bæredygtig udvikling, ligestilling og fred



"Vi fortjener at blive hørt, selvstændiggjort, beskyttet og også at få mulighed for at føre an", Alda Soraya (23 år), Indonesien. 1.Indledning I en tid præget af mange udfordringer og hurtigt skiftende paradigmer, herunder den igangværende russiske angrebskrig mod Ukraine, er der et tydeligt behov for at styrke vores partnerskab med unge i hele verden med henblik på at opnå positive forandringer. Verdens ungdomsbefolkning er større end nogensinde før med 1,8 mia. unge mellem 10 og 24 år. Næsten 90 % af de unge lever i lav- og mellemindkomstlande. I forbindelse med den globale demografiske omstilling forventes disse tal at stige yderligere. På verdensplan er unge stærke drivkræfter bag forandring. De spiller en afgørende rolle med hensyn til at tackle globale udfordringer, bidrage til bæredygtig udvikling og drive innovation. De står ofte i spidsen for bekæmpelsen af klimaændringer, fattigdom og korruption og for fred og forsoning i konfliktområder. Mange af dem kæmper for borgerlige, politiske, økonomiske, sociale og kulturelle menneskerettigheder. Deres muligheder og handleevne er imidlertid ofte begrænset af manglende adgang til uddannelse, anstændige job, sundhedspleje og social beskyttelse og i mange lande af indskrænkning af demokratiske og civile råderum. Juridiske, kulturelle og økonomiske hindringer begrænser unges deltagelse i det civile og politiske liv, hvilket ikke fremmer opbygningen af tillid til institutioner og politiske systemer. Unge og børn er hårdest ramt af kriser og ustabilitet forårsaget af væbnede konflikter, voksende ulighed, klimaændringer og miljøforringelse. Omkring 600 mio. unge lever i konflikter eller skrøbelige situationer, 71 mio. unge er arbejdsløse, og omkring 264 mio. børn og unge går ikke i skole. Piger og unge kvinder er særligt ramt. Covid-19-pandemien har haft store konsekvenser for unges uddannelse, beskæftigelse, mentale trivsel og deres ret til at deltage i det offentlige liv. Selv om mange unge har udvist et stort engagement i at beskytte ældre og sårbare personer under pandemien, har denne også fremhævet behovet for større solidaritet mellem generationerne med henblik på at opbygge mere lige, bæredygtige og modstandsdygtige samfund til gavn for de unge generationers fremtid. I en sådan sammenhæng skal de unge have en reel stemme i udformningen af de løsninger, der vil påvirke deres og planetens fremtid. Handlingsplanen for unge imødekommer denne nødvendighed og udgør en politisk ramme for et strategisk partnerskab med unge i EU's optræden udadtil, som der også blev opfordret til i Rådets konklusioner fra 2020. Handlingsplanen har til formål at fremme unges engagement som strategiske partnere, støtte deres selvstændiggørelse og udnytte den demografiske dividende, opbygge mere modstandsdygtige og inklusive samfund og gøre fremskridt hen imod globale forpligtelser såsom FN's verdensmål for bæredygtig udvikling (SDG) i 2030-dagsordenen og Parisaftalen om klimaændringer. EU's reaktion på de mange udfordringer er baseret på de grundlæggende værdier, der er fastsat i artikel 2 i traktaten om Den Europæiske Union. Den er rettet mod at opbygge stærke partnerskaber her og nu, sikre de kommende generationers fremtid og bidrage til lighed og retfærdighed mellem generationerne. Med fokus på overgangen fra barndom til voksenliv og som et resultat af det europæiske ungdomsår styrker handlingsplanen for unge den internationale dimension af EU-strategien for unge og bygger på EU-strategien for børns rettigheder , der fremmer meningsfuld deltagelse og selvstændiggørelse fra de første leveår. Den bygger på EU's handlingsplan om menneskerettigheder og demokrati, der understreger behovet for unges lige, fulde og meningsfulde deltagelse i det offentlige og politiske liv, og den europæiske søjle for sociale rettigheder. Endelig gennemfører den EU's kønshandlingsplan III ved at fokusere på selvstændiggørelse af piger og unge kvinder. Handlingsplanen for unge vil også støtte gennemførelsen af FN's dagsorden for unge, fred og sikkerhed og unges rolle med hensyn til at skabe varig fred, bidrage til retfærdighed og forsoning og bekæmpe voldelig ekstremisme . Ungdomshandlingsplanen er af global karakter, men vil også blive gennemført ved hjælp af skræddersyede tilgange, der er tilpasset unges behov og forhold i specifikke regioner, f.eks. i EU's udvidelses- og nabolande, Afrika, Mellemøsten, Latinamerika og Caribien og Asien og Stillehavsområdet. Unge har indflydelse Handlingsplanen for unge er blevet udarbejdet efter omfattende høringer af over 220 interessenter i hele verden, navnlig ungdoms- og børnerettighedsorganisationer. Den imødekommer de unges legitime krav, som også afspejles i resultaterne af konferencen om Europas fremtid, om på en mere struktureret måde at blive inddraget i EU's processer vedrørende politikformulering og beslutningstagning. Som påpeget af ungdomsrådet for internationale partnerskaber kan "unge ikke betragtes som "tilføjelser" til initiativer, der ledes af voksne. Unge er en repræsentantgruppe, der har unikke, kritiske perspektiver og færdigheder, som er nødvendige for at præge og drive politik, levering af tjenesteydelser og forskning. Hindringer for unges meningsfulde deltagelse kan kun imødegås ved hjælp af en handlingsplan, der er blevet skabt gennem processer, der i sig selv har forsøgt at overvinde sådanne hindringer ". 2.På vej mod et strategisk EU-partnerskab med unge i EU's optræden udadtil

EU vil følge fire principper i opbygningen af et strategisk partnerskab med unge: •en menneskerettighedsbaseret tilgang og kønsligestilling EU sigter mod at fremme unges og børns deltagelse som en rettighed , sikre, at ingen lades i stikken ved at tackle uligheder og strukturelle hindringer, integrere kønsligestilling og ikkeforskelsbehandling og anvende en tværsektoriel tilgang . •en deltagerorienteret tilgang til transformative forandringer Unge vil blive inddraget på nationalt, regionalt og globalt plan i hele EU's eksterne politik- og programcyklus og dermed bidrage til unges ejerskab og foranstaltningernes bæredygtighed. •inklusion af unge Unges deltagelse i det civile, økonomiske, sociale, kulturelle og politiske liv vil blive fremmet gennem specifikke aktioner rettet mod unge og ved at integrere deres perspektiver og behov i programmering, politik og politiske dialoger på tværs af alle områder. F.eks. sikrer den humanitære køns- og aldersmarkør, at forskellige køn og aldersgrupper, herunder unge, i tilstrækkelig grad inddrages og er omfattet af EU-finansieret humanitær bistand. •evidensbaseret politikudformning og ansvarlighed Ungdomshandlingsplanen har til formål at øge tilgængeligheden og kvaliteten af data om unge, der slår bro over tematiske og geografiske kløfter , med fokus på unge mellem 15 og 29 år. EU's overvågnings- og evalueringsramme for EU's optræden udadtil vil blive styrket ved at integrere flere aldersopdelte data, vedtage ungdomsspecifikke indikatorer og fremme dataindsamling og ungdomsorienteret og -styret forskning. 3.Opfyldelse af målene: de tre søjler i en handlingsorienteret dagsorden Handlingsplanen for unge fastlægger prioriteter og hovedmål inden for de tre søjler INDDRAGELSE, SELVSTÆNDIGGØRELSE og NETVÆRK, som afspejler de tre centrale indsatsområder i EU-strategien for unge. EU vil fremme en Team Europe-tilgang i forbindelse med gennemførelsen af handlingsplanen for unge, og samtidig samarbejde med centrale partnere og interessenter på nationalt, regionalt og multilateralt plan. 3.1 Partnerskab med henblik på INDDRAGELSE De unge efterspørger og fortjener en samlet tilgang for at sikre meningsfuld, inkluderende og effektiv deltagelse af unge. Med henblik herpå kræver et gunstigt miljø for deltagelse, at der skabes sikre ungdoms- og børnevenlige rum og muligheder, samtidig med at unge med forskellig baggrund får mulighed for at deltage i demokratisk beslutningstagning, bevidstheden øges og de politiske beslutningstageres evne til at arbejde med unge styrkes. EU er fast besluttet på at styrke unges stemme og lederskab, navnlig unge kvinder og piger, ungdomsaktivister og -organisationer, på alle forvaltningsniveauer, fra indenrigspolitik til multilaterale fora og inden for EU-processer. EU-borgerpanelerne under konferencen om Europas fremtid, som bestod af en tredjedel unge (i alderen 16-25 år), var et godt eksempel på, hvordan der kunne skabes et rum for dialog mellem generationerne. 3.1.1 Meningsfuld inddragelse af unge i EU's optræden udadtil EU vil styrke det institutionelle engagement blandt unge med henblik på at:

·fremme unges inddragelse i udformningen, gennemførelsen og overvågningen af EU's eksterne politikker og aktioner ·sikre yderligere ansvarlighed i ungdomsspørgsmål gennem strategisk, inklusiv og deltagerorienteret kommunikation for at nå ud til unge, herunder børn, i al deres mangfoldighed. EU's institutionelle inddragelse af unge vil blive opnået gennem: Øen EU-platform for regelmæssig dialog med ungdomsorganisationer som et nyt element i det politiske forum for udvikling. Platformens vigtigste karakteristika vil blive fastlagt i samarbejde med ungdomsorganisationer senest i 2023 Øungdomsrådet for internationale partnerskaber blev oprettet i 2021 med henblik på at rådgive Europa-Kommissionen om unges deltagelse i foranstaltninger udadtil Øobligatoriske høringer af ungdomsorganisationer i programmeringsprocessen for instrumentet for naboskab, udviklingssamarbejde og internationalt samarbejde — et globalt Europa (NDICI — et globalt Europa). Ølandekøreplanerne for EU's samarbejde med civilsamfundet, der integrerer et ungdomsperspektiv og sikrer at ungdomsorganisationer deltager på en meningsfuld måde Øungdomsrådgivningsstrukturer, der rådgiver EU-delegationer om landespecifikke prioriteter. I 2027 vil disse være på plads i de fleste partnerlande Øøget institutionel kapacitet og ekspertise hos EU's personale om, hvordan man arbejder med og for unge, og om beskyttelse af børn gennem uddannelse, retningslinjer og udveksling af god praksis. I 2024 vil 80 % af EU's delegationer have kontaktpunkter for unge 3.1.2 Forbedring af unges inddragelse på regionalt og multilateralt plan ·Fremme af meningsfuld deltagelse af unge i den multilaterale politikudformning ved at følge op på FN's generalsekretærs rapport om vores fælles dagsorden og støtte oprettelsen af et FN-ungdomskontor. ·Inddragelse af unge i drøftelser om regionale partnerskaber og regionalt samarbejde, f.eks. i EU's forbindelser med Afrika, Asien, Latinamerika og Caribien, naboskabslandene, Middelhavsområdet og Golflandene. For at nå disse mål vil EU iværksætte: Øprogrammet EU@UN for ungdomsdelegerede, som vil støtte kønsbalanceret og mangfoldig deltagelse af unge i multilaterale fora og styrke deres kapacitet til effektivt at bidrage til multilateral politikudformning. EU vil slå til lyd for, at en formel ungdomsdialog bliver et permanent element i Kommissionen for Kvinders Status og konferencen af stater, der er parter i FN's konvention om rettigheder for personer med handicap, og lette koordineringen mellem EU's ungdomsdelegerede i De Forenede Nationers rammekonvention om klimaændringer, De Forenede Nationers Miljøforsamling og andre multilaterale processer ØAU-EU-ungdomslaboratoriet, som vil styrke dialogen med unge om partnerskabet mellem Afrika og EU ved at støtte unge og ungdomsorganisationer fra Afrika, Europa og diasporaen for i fællesskab at skabe løsninger på globale udfordringer EU vil også bidrage yderligere til unges inddragelse på regionalt og multilateralt plan gennem følgende eksisterende initiativer: Øunge stemmer fra middelhavslandene, der støtter samarbejdet mellem unge på begge sider af Middelhavet om offentlige anliggender og lokale og regionale forandringsinitiativer, Erasmus + vil også støtte kapacitetsopbygning på ungdomsområdet på Vestbalkan og i det sydlige Middelhavsområde Ø EU4Youth-programmet, der fremmer unges deltagelse og lederskab i politikudformningen i Det Østlige Partnerskab, navnlig i Ukraine. Ønetværket af unge europæiske ambassadører på Vestbalkan og i Det Østlige Partnerskab og goodwill-ambassadørerne i det sydlige naboskab Øfremme af unges inddragelse inden for rammerne af den nye dagsorden for Middelhavsområdet, navnlig ved at bygge videre på Unionen for Middelhavsområdets ungdomsstrategi 2030 og det strategiske partnerskab mellem EU og Golfstaterne Øinddragelse af unge i de kommende regionale processer i Asien, Latinamerika og Caribien eller andre regioner som bl.a. via EU-ASEAN-forummet for unge ledere ØEU's makroregionale strategier, der inddrager unge i deres ledelse og i politiske dialoger samt Interreg-programmer, der støtter unges deltagelse i deres beslutningstagning, finansierer ungdomsaktioner og fremmer initiativet for frivillige unge Øinddragelse i ansvaret for ungdomsplatformen på 2023-topmødet om demokrati. 3.1.3 Et gunstigt miljø for unges deltagelse i samfundslivet og det politiske liv Unges og børns deltagelse i formelle politiske processer er fortsat lav verden over på grund af strukturelle hindringer, kulturelle skævheder og udhuling af tilliden til demokratiske institutioner. Krav om fuld anerkendelse og beskyttelse af unges menneskerettigheder, herunder ytrings- og foreningsfrihed, deltagelse i det offentlige og politiske liv, og navnlig i retfærdige, inklusive, tilgængelige, gennemsigtige og fredelige valg, er en væsentlig del af EU's indsats for god regeringsførelse, demokrati, retsstatsprincippet og menneskerettighederne i partnerlandene. EU's indsats har til formål at: ·fremme politisk dialog med partnerlande om unges og børns inddragelse og deltagelse ·fremme inddragelsen af unge i politiske dialoger med nationale myndigheder ·sikre pigers meningsfulde inklusion, deltagelse og lederskab i beslutningsprocessen ·styrke den nationale kapacitet til at arbejde for og med unge og støtte relevante nationale ungdomspolitiske rammer under hensyntagen til princippet om retfærdighed og dialog mellem generationerne · støtte unges aktive medborgerskab, frivillige arbejde og lederskab ·slå til lyd for opførelse af unge på de politiske partiers lister for mandater, der kan vindes, og øge deres evne til at stille op som kandidater ·øge adgangen til nationale identitetspapirer og vælgerregistrering for at sikre stemmeret ·styrke beskyttelsen af unge aktivister og menneskerettighedsforkæmpere, herunder LGBTIQ-forkæmpere, samt bekæmpe racistiske fortællinger, hadefuld tale og desinformation på internettet, samtidig med at ytringsfriheden forsvares.

For at nå disse mål vil EU iværksætte: Øinitiativet "Unge og kvinder i demokrati", som vil fremme politisk pluralisme og inklusivitet i de demokratiske processer ved at forbedre unges og kvinders deltagelse i alle aspekter af det offentlige liv. Unges rolle i politiske partier og parlamenter vil blive styrket gennem kapacitetsopbygning, netværkssamarbejde, peerlæring og mentorordninger. Dette initiativ vil støtte græsrodsorganisationer og unge aktivister i forbindelse med institutionelt tilsyn, bekæmpelse af korruption, borgervalgobservation, fortalervirksomhed for demokratiske reformer, folkeoplysning, fremme af stemmeret, forenings- og forsamlingsfrihed samt menneskerettigheder. EU vil også fremme unges deltagelse i samfundslivet og det politiske liv i partnerlandene yderligere gennem følgende eksisterende initiativer: Øden nye EU-mekanisme for menneskerettighedsforkæmpere, der skal imødegå specifikke trusler, som unge menneskerettighedsforkæmpere og -aktivister står over for ØGlobal Campus on Human Rights som et vigtigt globalt knudepunkt for uddannelse i menneskerettigheder Øde ungdomspolitiske laboratorier i naboskabsregionen, på Vestbalkan og i vesteuropæiske lande, der ikke er medlemmer af EU, for at fremme innovative metoder til at inddrage unge i politiske dialoger, for i fællesskab at skabe og overvåge gennemførelsen af ungdomsrelevante politikker og styrke mekanismerne for unges deltagelse ØErasmus+ til støtte for ungdomsledede initiativer i Tyrkiet, på Vestbalkan og i naboskabslandene Øinitiativer til menneskelig udvikling, der bygger på programmet EUROSocial+, og som skal støtte den politiske indsats i Latinamerika og Caribien, der involverer unge, for at forbedre inklusiv adgang til sundhed, uddannelse, arbejdsmarked, god regeringsførelse og politisk deltagelse. 3.1.4 Bidrag til gennemførelsen af dagsordenen for unge, fred og sikkerhed EU og medlemsstaterne støtter fuldt ud de tre på hinanden følgende resolutioner fra FN's Sikkerhedsråd om dagsordenen for unge, fred og sikkerhed og deres globale gennemførelse. I Rådets konklusioner fra juni 2020 om unge i foranstaltninger udadtil understregede EU's medlemsstater behovet for aktivt og inkluderende at inddrage unge i bestræbelserne på at opbygge varig fred, bidrage til retfærdighed og forsoning og bekæmpe voldelig ekstremisme. EU er fast besluttet på at følge de arbejdsområder, der er beskrevet i FN's Sikkerhedsråds resolution 2250: deltagelse, beskyttelse, forebyggelse, partnerskaber og afvæbning, demobilisering og reintegration. Dette bliver stadig vigtigere i konfliktsituationer rundt om i verden, ikke mindst i Afrika og Mellemøsten, og i kølvandet på den igangværende russiske angrebskrig mod Ukraine. EU's indsats har til formål at: ·støtte unges inkluderende og meningsfulde deltagelse i nationale og internationale mekanismer til fremme af varig fred og konfliktløsning ·fremme inkluderende partnerskaber med og blandt unge fredsskabere og støtte unges deltagelse og lederskab inden for fredsopbygning ·øge støtten til unge kvinder og piger i skrøbelige og konfliktramte lande i overensstemmelse med dagsordenen for kvinder, fred og sikkerhed ·styrke ungdomsdimensionen inden for fredsmægling, herunder ved at udvikle konkret vejledning og kapacitetsopbygning ·styrke samarbejdet om dagsordenen for unge, fred og sikkerhed med internationale organisationer og inddragelsen i dialoger om konfliktforebyggelse, mægling eller reform af sikkerhedssektoren ·udvikle initiativer til bekæmpelse af voldelig ekstremisme, navnlig radikalisering på internettet ·beskytte børn i væbnede konflikter, forebygge og sætte en stopper for vold (herunder seksuel), fremme overholdelsen af den humanitære folkeret, tilbyde psykosocial støtte og adgang til børnevenlig retspleje og hjælp til uledsagede børn og børn, der er adskilt fra deres familie, også i forbindelse med den russiske angrebskrig mod Ukraine. For at gennemføre dagsordenen for unge, fred og sikkerhed vil EU: Øanvende passende multilaterale fora, herunder FN, til at fremme inddragelsen af unge og gennemførelsen af dagsordenen for unge, fred og sikkerhed Øforbedre følsomheden over for unge i EU's system for tidlig varsling af konflikter og i forbindelse med konfliktanalyse, idet der lægges vægt på dynamikken på tværs af generationerne og på konkrete forebyggende foranstaltninger, der integrerer ungedimensionen Øintegrere dagsordenen for unge, fred og sikkerhed i EU's politiske dialoger Øudarbejde konkrete retningslinjer for unge i EU's fredsmægling Ørevidere og ajourføre EU's retningslinjer om børn og væbnede konflikter for at styrke EU's indsats for at beskytte børn, der berøres af væbnede konflikter Øopbygge kapacitet hos EU's personale vedrørende dagsordenen for unge, fred og sikkerhed, f.eks. i form af konfliktforebyggelse og mæglingskurser i Tjenesten for EU's Optræden Udadtil Øindarbejde dagsordenen for unge, fred og sikkerhed i konfliktforebyggelses- og krisestyringsindsatsen Øsamarbejde med relevante lokalsamfund og civilsamfundsorganisationer om at udvikle strategier, der understøtter unges og børns positive rolle med hensyn til at fremme fred Øinden for rammerne af det strategiske partnerskab med Golfstaterne støtte initiativer inden for forskning og uddannelse, der bidrager til regional sikkerhed og stabilitet Øi Afrika støtte gennemførelsen af initiativet "Extremely together" om bekæmpelse af radikalisering samt det igangværende samarbejde mellem ungdomsnetværk og G5 Sahels eksekutivsekretariat. 3.2 Partnerskab med henblik på SELVSTÆNDIGGØRELSE De unge bliver selvstændiggjort, når de bliver hørt, og når de uligheder, der påvirker deres liv, tackles. 3.2.1 Uddannelsesforandring Uddannelse af høj kvalitet og livslang læring er grundlæggende menneskerettigheder og muliggør ligestilling, aktivt medborgerskab og bæredygtige levevilkår.

Alt for mange børn og unge har stadig ikke rimelig adgang til gratis uddannelse af høj kvalitet, navnlig piger og dem, der er berørt af kriser. Kønsbaseret forskelsbehandling, konflikter, humanitære nødsituationer, vold, fattigdom og mangel på lærere og skoler er de vigtigste faktorer, der skubber millioner ud af skolen i en tidlig alder. Mange af dem er udsat for børnearbejde , moderne slaveri, herunder tvangsarbejde eller tvangsægteskaber, graviditeter eller rekruttering som børnesoldater. Sårbare unge, fordrevne, minoriteter og personer med handicap er ofte udelukket fra uddannelse. Covid-19-pandemien har forværret uddannelsessystemernes alvorlige mangler og skrøbelighed, herunder den digitale kløft. Der er en reel risiko for, at en hel generation vil blive fanget i en nedadgående spiral med stadig dårligere muligheder. EU arbejder på at overvinde læringskrisen og fremme rimelig adgang til gratis uddannelse af høj kvalitet fra grundskoleniveau til de videregående uddannelser. EU vil investere mindst 10 % af den samlede finansiering under Global Europe til Afrika syd for Sahara, Latinamerika og Caribien, Asien og Stillehavsområdet, i uddannelse, herunder gennem Global Gateway-investeringer. Desuden afsætter EU 10 % af sin humanitære bistand til uddannelse i nødsituationer og langvarige kriser for at nå ud til de mest marginaliserede børn og unge, herunder børn i områder med væbnede konflikter og flygtningeområder. EU's indsats har til formål at: ·støtte evidensbaserede uddannelsesreformer i partnerlande med fokus på adgang, rimelighed, kvalitet, inklusion, regeringsførelse, kønstransformative programmer og finansiering, også som opfølgning på FN's 2022-topmøde om uddannelsesforandring · fremme pigers uddannelse for at opnå lige adgang til alle former for uddannelse ·støtte omfattende seksualundervisning for alle unge, navnlig marginaliserede unge, LGBTIQ-unge og unge med handicap ·sætte en stopper for børnearbejde ved at anvende Kommissionens nultolerancetilgang gennem lovgivning, afhjælpende og forebyggende foranstaltninger, herunder reintegrering af børnearbejdere i uddannelse og erhvervsuddannelse i overensstemmelse med Durbanopfordringen til handling ·sikre adgang til sikker uddannelse af høj kvalitet under humanitære kriser, minimere indvirkningen på retten til uddannelse og støtte myndighederne i at genoptage uddannelsestjenesterne under eller efter en krise ·investere i lærere for at forbedre læringsresultaterne og børns og unges sociale og følelsesmæssige udvikling ·fremme det 21. århundredes livs- og arbejdsfærdigheder, herunder inden for medborgerkundskab, klimaændringer, miljø, medier og kulturelle færdigheder ·investere i inklusiv digital uddannelse af høj kvalitet for at sikre, at unge og lærere har grundlæggende digitale færdigheder og mulighed for at erhverve specialiserede digitale færdigheder i overensstemmelse med deres faglige ambitioner og styrke modstandsdygtigheden over for desinformation. Dette omfatter også forbedring af adgangen til prismæssigt overkommeligt og stabilt højhastighedsinternet. For at nå disse mål vil EU: Øøge finansieringen, den politiske dialog og den tekniske bistand for at støtte partnerlandenes bestræbelser på at nå SDG 4 om kvalitetsuddannelse. EU vil også yderligere støtte uddannelsesforandringen ved at: Ølancere det nye regionale lærerprogram i Afrika, som har til formål at gøre undervisning til en attraktiv karriere for unge Ølede støtten til det globale partnerskab for uddannelse og Education Cannot Wait-initiativerne, som selvstændiggør piger, teenagere og sårbare grupper gennem uddannelse af høj kvalitet. Øinvestere i formelle og ikkeformelle læringsmuligheder i humanitære nødsituationer. EU-programmer afbøder afbrydelsen af uddannelse og børns psykosociale udvikling i krisesituationer, f.eks. i Sahel, Etiopien, Afghanistan, Bangladesh, Syrien og Yemen Øbidrage til rehabilitering af beskadigede skoler i Ukraine Øbygge videre på EU's mangeårige indsats for at støtte uddannelse i konfliktsammenhænge og lære af de seneste erfaringer som reaktion på den russiske invasion af Ukraine og samarbejde med partnerlande og humanitære organisationer om at lette børns og unge flygtninges adgang til uddannelse og til relevante EU-programmer i værtslandet. 3.2.2 Forbedring af unges adgang til økonomiske muligheder Selvstændiggørelse af unge er tæt forbundet med skabelse af kvalitetsjob, bekæmpelse af usikre og ustabile indkomster og muligheder for selvstændig virksomhed og iværksætteri, samtidig med at ligestilling mellem kønnene og ikkeforskelsbehandling fremmes, også med henblik på at begrænse hjerneflugt.

EU's indsats har til formål at: ·støtte unges deltagelse i den økonomiske beslutningstagning og den sociale dialog for at bidrage til et mere ungdomsvenligt investerings- og erhvervsmiljø ·fremme dagsordenen for anstændigt arbejde, som uddanner unge i deres grundlæggende arbejdstagerrettigheder og støtter partnerlandene i udviklingen af sociale sikringsforanstaltninger og aktive arbejdsmarkedsforanstaltninger ·fremme unges beskæftigelsesegnethed ved at støtte partnerlandenes bestræbelser på at forbedre erhvervsuddannelserne og tilpasse uddannelsessystemerne bedre til mulighederne på arbejdsmarkedet ·støtte unges iværksætteri, ungdomsledede mikrovirksomheder og små og mellemstore virksomheder med fokus på unge kvinder ·udstyre unge med grønne færdigheder og støtte anstændig ungdomsbeskæftigelse og iværksætteri i den grønne økonomi, herunder i regenerativt landbrug og den bæredygtige landbrugsfødevaresektor ·fremme læring på tværs af generationerne mellem ældre og yngre arbejdstagere · fremme bæredygtig, kønssensitiv og ansvarlig virksomhedsadfærd og -forvaltning og sikre, at miljø- og menneskerettighederne respekteres fuldt ud ·lette unges overgang til den formelle økonomi og udvide den sociale beskyttelse til også at omfatte uformelt beskæftigede unge ·støtte konventionen om de værste former for børnearbejde ved at hjælpe lande uden for EU med at udarbejde handlingsplaner mod børnearbejde ·integrere konsekvensanalyser af unges beskæftigelse i programmer til støtte for agroøkologi, den grønne og den digitale omstilling, herunder investeringer i Global Gateway. For at nå disse mål vil EU iværksætte: Ødet regionale Team Europe-initiativ om mulighedsdrevne færdigheder og VET i Afrika, for at fremme udvekslinger om offentlig-private partnerskaber, der sætter unge i stand til at finde job Øgennemførelsen af ungdomsgarantien efter EU-modellen for at forbedre overgangen fra skole til arbejde på Vestbalkan og undersøge mulighederne for at oprette lignende ordninger i Østpartnerskabsregionen og Nordafrika. EU vil også yderligere støtte unges beskæftigelse og iværksætteri gennem følgende eksisterende initiativer: Økapacitetsopbygningsprojekter under Erasmus+ med henblik på at fremme adgangen til og relevansen af VET i udvidelses- og naboskabslande, Afrika syd for Sahara og Latinamerika og Caribien Østøtte til de nationale myndigheder i Mellemøsten og Nordafrika med henblik på at få unge, navnlig kvinder, der ikke er i beskæftigelse eller under uddannelse (NEET'er), tilbage i uddannelse og på arbejdsmarkedet. Middelhavsunionens regionale platform for beskæftigelse og arbejde og dens handlingsplan for 2022-2025 vil fokusere på unge NEET'er og udvikle brugen af "praksisfællesskaber" ØEU-initiativerne for unges iværksætteri og bedre adgang til finansiering for virksomheder ledet af unge, så som det for nyligt lancerede Team Europe-initiativ "Investering i unge virksomheder i Afrika", den digitale innovationsbro mellem Afrika og EU, den nye ungdomspagt i Det Østlige Partnerskab og EU4Youth beskæftigelses- og iværksætteri-mekanismen Øinnovative investeringsordninger oprettet under Den Europæiske Fond for Bæredygtig Udvikling+ med internationale finansielle institutioner for at imødekomme unges særlige behov, såsom risikodelingsfaciliteten NASIRA ØEU's globale indsats for bekæmpelse af børnearbejde for at styrke arbejdstilsynssystemerne til kontrol og håndhævelse af lovgivningen om børnearbejde Øarbejdet i Det Europæiske Erhvervsuddannelsesinstitut, der støtter partnerlandene med hensyn til at styrke den menneskelige kapital og forbedre kvaliteten af erhvervsuddannelsessystemerne. Programmer som DARYA i Centralasien bidrager til bedre og mere inklusive uddannelses- og beskæftigelsessystemer Øden europæiske alliance for lærlingeuddannelser for at styrke kvaliteten af lærlingeuddannelser og Erasmusprogrammet for unge iværksættere, der tilbyder peer-to-peer-udveksling af iværksætterviden i udvidelsesregionen. 3.2.3 Styrkelse af unges evne til at bidrage til bæredygtig udvikling og fremme den grønne og den digitale omstilling Unge er ofte drivkraften bag innovative løsninger og adfærdsændringer og acceleratorer for deres udbredelse på græsrodsniveau. For at omsætte deres idéer til forandringsinitiativer er de imidlertid nødt til at forbedre deres færdigheder og netværk, kunne træffe informerede valg, deltage i et sikkert digitalt miljø og få adgang til finansieringsmuligheder. EU's indsats har til formål at: ·øge ungdomsorganisationernes kapacitetsopbygning og finansiering ·tilvejebringe ressourcer til udvikling og opskalering af innovative og bæredygtige løsninger, der ledes af unge ·støtte socialt iværksætteri blandt unge som en forretningsmodel for at forene økonomisk fremgang og bæredygtighed

·gøre det muligt for unge at deltage i beslutningstagning og politiske dialoger om klima, miljø og katastroferisikoreduktion ·fremme pigers og kvinders deltagelse og lederskab for at sikre kønsorienterede strategier for miljø, modvirkning af og tilpasning til klimaændringer, herunder vand ·styrke unges, herunder pigers, deltagelse i den digitale omstilling og støtte positive og sikre digitale miljøer ved at fremme den europæiske erklæring om digitale rettigheder og principper for det digitale årti og strategien for bedre internet for børn (BIK+) , herunder aktiviteter vedrørende unges deltagelse og støtte til kapacitetsopbygning ·fremme brugen af ungdomsvenlige digitale værktøjer med henblik på at øge bevidstheden om naturkrisen med initiativer som Pollinator Park. For at nå disse mål vil EU iværksætte: Øfonden til selvstændiggørelse af unge, et nyt pilotinitiativ, der vil støtte græsrodsorganisationer og initiativer ledet af unge. Fondens overordnede mål er at fremme unges bidrag til målene for bæredygtig udvikling i deres lokalsamfund. Den vil omfatte to særlige tematiske komponenter til fremme af ungdomsforanstaltninger vedrørende miljø og klimaændringer samt inklusion af sårbare og marginaliserede unge. På en mere fleksibel og tilgængelig måde vil den tilvejebringe ungdomsvenlige, mindre finansieringsordninger og acceleratorstøtte til opskalering af virkningsfulde initiativer (f.eks. uddannelse, peerlæring, mentorordninger, netværkssamarbejde, fortalervirksomhed). Unge vil blive inddraget i forvaltningen af programmet, herunder i overvågning og rapportering. EU vil også sørge for finansiering og kapacitetsopbygning til ungdomsorganisationer gennem: Ødet tematiske program for civilsamfundsorganisationer under NDICI — et globalt Europa ØErasmus+-programmet ØEU4Youth-programmet 3.2.4 Støtte til sundhed, mental og fysisk trivsel og adgang til seksuel og reproduktiv sundhed og rettigheder Sundhed og trivsel er en forudsætning for, at unge kan realisere deres fulde potentiale og deltage aktivt i samfundet. De står over for enorme udfordringer med hensyn til adgang til sundhedsydelser og information, herunder om seksuel og reproduktiv sundhed og rettigheder (SRSR) samt mental sundhed. Covid-19-pandemien og konflikterne har forværret situationen yderligere. Mental sundhed påvirkes også af et tab af perspektiv i forbindelse med klimaændringer, langvarige krige, tvangsfordrivelse, racisme eller desinformation. EU's indsats har til formål at: ·styrke sundhedssystemerne, tackle uligheder og gøre fremskridt i retning af universel sundhedsdækning, begyndende med mødres og perinatal sundhed ·støtte omfattende, sikre, inklusive og børne- og ungdomsvenlige sundhedstjenester, herunder vedrørende mental sundhed og digitale sundhedstjenester ·fremme universel adgang til ungdomsvenlig SRSR med prismæssigt overkommelige tjenester og oplysninger af høj kvalitet, herunder omfattende seksualundervisning, forebyggelse og behandling af hiv og aids med fokus på unge piger, marginaliserede unge og LGBTIQ-unge ·beskytte unge mod de skadelige virkninger af tobak og relaterede produkter og støtte den fulde gennemførelse af WHO's rammekonvention om bekæmpelse af tobaksrygning og protokollen hertil om eliminering af ulovlig handel med tobaksvarer. For at nå disse mål vil EU bidrage til at fremme unges sundhed og trivsel gennem: Øen ungdomsvenlig tilgang til EU's nye globale sundhedsstrategi Øet nyt regionalt Team Europe-initiativ om fremme af SRSR for at bidrage til at opnå universel SRSR-dækning i Afrika Øspotlight-initiativet, som bidrager til at udrydde kønsbaseret vold i Afrika, Latinamerika og Caribien, Asien og Stillehavsområdet ved at forebygge og udrydde kvindelig kønslemlæstelse og sætte en stopper for tvangsægteskaber og tidlige ægteskaber. 3.3 Partnerskab med henblik på NETVÆRK EU sigter mod at fremme unges mobilitet, udvekslinger og netværkssamarbejde som et væsentligt aspekt af Global Gateway-strategiens mellemfolkelige dimension. Målet er at sikre mangfoldighed og inklusivitet, samtidig med at der lægges særlig vægt på sociale og økonomiske hindringer, den digitale kløft og risici i forbindelse med desinformation. 3.3.1 Øgede muligheder for mobilitet inden for uddannelse, erhvervsuddannelse og arbejde Udlandsophold for at studere, uddanne sig eller arbejde er drivkraften bag unges uddannelsesmæssige, faglige og personlige resultater samt interkulturelle forståelse og innovation.

EU's indsats har til formål at: ·fremme inkluderende læringsmobilitet og forøgede læringsmuligheder ·fremme udvekslinger med henblik på unges faglige og personlige udvikling. For at nå disse mål vil EU støtte unges mobilitet gennem: Øen række initiativer inden for rammerne af EU-Afrika-Global Gateway-investeringspakken, såsom den afrikanske ordning for akademisk mobilitet, harmoniseringsinitiativet for kvalitetssikring og akkreditering af afrikanske videregående uddannelser og den afrikanske kontinentale referenceramme for kvalifikationer, med henblik på i) at fremme unges mobilitet i Afrika og med EU, ii) at styrke den kontinentale integration, iii) at gøre Afrika mere attraktivt som studiedestination og iv) at forbedre unges beskæftigelsesegnethed ØErasmus+-programmet og Marie Skłodowska-Curie-aktiviteterne, som støtter studerendes, medarbejderes og forskeres faglige og personlige udvikling ØEU-ASEAN-SHARE-programmet, der fremmer harmonisering af videregående uddannelse og stipendier ØEU's regionale trustfond som reaktion på den syriske krise og faciliteten for flygtninge i Tyrkiet med stipendier til unge flygtninge for at få adgang til uddannelse, erhverve færdigheder og blive selvhjulpne Ødet vestlige Balkans skoleudvekslingsordning "Superschools", som øger færdigheder og viden, fremmer forsoning og interkulturel dialog mellem skoler, studerende og lokalsamfund ØTeam Europe-initiativet "Study in Europe", der giver unge i hele verden oplysninger om studie-, forsknings- og stipendiemuligheder i EU Øunges muligheder for at rejse, studere, arbejde eller uddanne sig i EU i henhold til de planlagte talentpartnerskaber med identificerede partnerlande i Afrika og Asien samt potentielt under en EU-ordning for ungdomsmobilitet, hvis gennemførlighed undersøges. 3.3.2 Fremme af kontakt blandt unge Unge er ivrige efter at netværke og udveksle idéer med deres jævnaldrende i hele verden. EU's indsats har til formål at: ·fremme unges deltagelse i undervisning i globalt medborgerskab med henblik på en fælles forståelse af globale udfordringer og at tilskynde dem til i fællesskab at træffe foranstaltninger ·øge netværksmulighederne for unge, herunder peer-to-peer-læring og udveksling ·tilskynde unge, herunder oprindelige folk, til at deltage på kulturområdet og i tværkulturelle og tværreligiøse dialoger til bekæmpelse af forskelsbehandling og racisme ·øge kvaliteten og relevansen af information til unge og forbedre børne- og ungdomsvenlig kommunikation. For at fremme gensidig læring og forståelse vil EU lancere: Ødet afrikansk-europæiske ungdomsakademi, som vil give unge ledere inden for deres respektive områder og lokalsamfund mulighed for at netværke, udveksle, forbedre deres lederevner og skabe et netværk af forandringsskabere. EU vil også bidrage yderligere til at fremme mellemmenneskelige kontakter blandt unge gennem følgende eksisterende initiativer: ØEU's alumne-initiativ og public diplomacy tiltag, der skal sætte unge deltagere EU-programmer i stand til at fremme globale og lokale netværk og informere deres jævnaldrende, navnlig dårligt stillede unge, om de muligheder, som EU og dets medlemsstater tilbyder ØDen Europæiske Ungdomsportal med forbedret adgang til kvalitetsoplysninger om initiativer og muligheder for unge i partnerlande Øprogrammet for uddannelse i og bevidstgørelse om udviklingsspørgsmål, som vil øge sit fokus på unges deltagelse og tilskynde til inddragelse af unge i hele verden Øden globale Erasmus+-alumnementorordning, der forbinder Erasmus+-alumner med potentielle Erasmus+-deltagere, også uden for EU Ødet nye program Youth Europe Sahel, der skal støtte unges deltagelse og fremme interkulturel dialog, menneskelig samhørighed og menneskerettigheder og skabe en platform til at informere unge i regionen om personlige og faglige udviklingsmuligheder Øprogrammet for globale kulturelle forbindelser og aktiviteter for afrikanske og europæiske kunstnere med henblik på at fremme tværkulturel dialog, mobilitet og medskabelse mellem unge kunstnere og kulturarbejdere fra partnerlande og EU Ødet regionale kontor for ungdomssamarbejde på Vestbalkan, der fremmer en ånd af forsoning og forståelse mellem unge gennem intraregionale ungdomsudvekslinger og samarbejde ØDet Europæiske Solidaritetskorps, der tilskynder unge til at deltage i frivilligt arbejde og solidaritetsprojekter ØEU's politik- og outreachpartnerskaber, som har til formål at forbedre den gensidige forståelse og tillid gennem offentlige diplomatiske aktiviteter Økampagner, der forbinder unge i hele verden for at slå til lyd for den grønne omstilling, såsom Green Track eller den kommende #ReFashionNow for at styrke unge forbrugere af bæredygtige tekstiler. 4.Overvågning og rapportering Kommissionen vil i samarbejde med Tjenesten for EU's Optræden Udadtil overvåge fremskridtene med handlingsplanen for unge på mellemlang og lang sigt gennem regelmæssige rapporter om gennemførelsen af EU's bistand og i overensstemmelse med andre politiske rammer og forpligtelser vedrørende menneskerettigheder, ligestilling mellem kønnene og unge, fred og sikkerhed. Gennemførelsesrapporterne vil følge institutionelle ændringer i retning af at styrke unges inddragelse i EU's politikudformning og fremskridt hen imod målene i handlingsplanen for unge med hensyn til tematiske prioriteter. Der vil blive udviklet en overvågningsramme i løbet af det første gennemførelsesår i samarbejde med eksperter og ungdomspartnere på grundlag af aldersopdelte data og ungdomsspecifikke indikatorer. Der vil blive iværksat en evaluering af gennemførelsen af handlingsplanen for unge tids nok til, at den kan indgå i den næste programmeringscyklus.